Динори Мақдуния

Динори Мақдуния (, ) — воҳиди пули миллии Македония. Як динори Македония баробари 100 дени мебошад.

 Тавсиф 
Динори Македония дар Македонияи соҳибистиқлол 26 апрели 1992 ба муомилот бароварда шуда, ҳамон вақт бо динори югославӣ, ки пули миллии Ҷумҳурии Сотсиалистии Федеративии Югославия буд, як арзиш дошт. 5 майи 1993 аз сабаби беқурбшавии пул дар мамлакат динор бо арзиши як бар сад деноминатсия карда шуд. Яъне муддати муайян 100 динори барориши 1992 бо 1 динори барориши 1993 иваз карда мешуд. Ҳамзамон дар Македония тан­га­ҳои 1, 2, 5, 10 ва 50-динорӣ ва пулҳои коғазии 10, 50, 100, 500, 1000 ва 5000-динорӣ дар мубодила қарор дош­танд. Пулҳои коғазии дар гардиш қарордоштаи Македония аз ҷиҳати ороиш ва тарроҳӣ ҷолибанд. Дар пушту рӯи ин пулҳо ёдгориҳои таърихӣ, биноҳои маъмурӣ, калисоҳои маш­ҳур ва таҷҳизоти онҳо тасвир ёфтаанд. Масалан, дар рӯи пули 500-динорӣ акси ниқоби тилоии мансуби мақбараи Требеништа, ки ба асри 5 то м. тааллуқ дорад ва акси гӯшвораҳои Охрида (асри 3 то м.) тасвир ёфтаанд.

 Эзоҳ 

 Адабиёт 



Гурӯҳ:Воҳиди пулӣ
Гурӯҳ:Воҳидҳои асъор аз рӯи алифбо